
לפני שנים רבות התקיימה בדלהי תערוכה טכנולוגית בינלאומית בה השתתפו מספר רב של 
מדינות. הביתן האמריקני היה מרכז תשומת הלב של האנשים, והרחיק את ההמונים מביתנים 
אחרים מכיוון שהיה בו מכונית מעופפת. 

המבקרים התאספו על המגרש כדי לצפות בתצוגת המכונית המעופפת. הנהג הסיע תחילה את 
המכונית על האדמה כמו כל מכונית אחרת, ואז התרומם בריחוף כארבעה מטרים מעל האדמה, 
הקיף את המגרש מספר פעמים ואז הנחית אותה שוב על האדמה. היו מחיאות כפיים סוערות 
סביב המחזה המופלא. 

בין המבקרים היה סאדהו צעיר. הוא היה לבוש בבגד זעפרני, שערו הארוך היה מלא בראסטות 
וקשרים. הוא המשיך להביט במכונית בתשומת לב רבה במשך זמן רב. כתב חדשות שהבחין 
בעומק ההתעניינות שלו, ניגש אליו ושאל אותו מה התרשמותו מהמכונית המעופפת. הסאדהו ענה 
ברצינות רבה "לאחר שצפיתי במכונית המעופפת הזאת, ניצבת מולי סוגיה חדשה, והיא, האם עלי 
לנטוש את החיים הרוחניים לטובת החומריים, ובכך להגשים את האמביציות שלי דרך הישגים 
חומריים. התצוגה הזאת גרמה לי לחשוב שוב, לאיזה מבין העולמות עדיף להקשר, אל הרוחני או 
החומרי". 

אירועים כאלה עשויים להיתפס כדבר המציג סתירה בין ההתפתחות הרוחנית והמדעית. זה עשוי 
להיראות כאילו שחייב לוותר על האחד על מנת להשיג את השני. אך זה למעשה תלוי לחלוטין 
בפרשנות שלנו לרוחניות. אם להיות רוחני משמעותו לנטוש את העולם לחלוטין, ללכת לגור 
בג׳ונגלים ובהרים, ולדחות כל קשר אל העולם... אז במצב כזה אכן המדעי והרוחני נראים 
כסותרים זה את את זה. 

לעומת זאת, אם אנו רואים בחיים הרוחניים גישה שבאמצעותה אנו יכולים לטהר את עצמנו, את 
גופנו ונשמתנו, מאלמנטים שפלים, אז אנו רואים שאין שום סתירה בין השניים. באופן הזה, 
להיות רוחני משמעותו לזקק את יחסנו עם בני האדם האחרים, וזה רחוק שנות אור מניתוק 
הקשר עם העולם החומרי. 

עבור האדם הרוחני, שלום פנימי יקר יותר מכל דבר אחר, מפני שכך הוא לא צריך לחפש סיפוק 
בשום מקום אחר מלבד המשאבים הפנימיים שלו. אדם רוחני ניחן בסיפוק פנימי ונמצא הרבה 
מעל לכל רווח ואובדן חומרי. 

